CELEX: 32013D0080
Language: da
Date: 2013-02-13 00:00:00
Title: 2013/80/EU: Kommissionens afgørelse af 13. februar 2013 om afslutning af antidumpingproceduren vedrørende importen af svejsede rør og hule profiler med kvadratisk eller rektangulært tværsnit, af jern (bortset fra støbejern) eller stål (bortset fra rustfrit stål), med oprindelse i Den Tidligere Jugoslaviske Republik Makedonien, Tyrkiet og Ukraine

14.2.2013   
            
            
               DA
            
            
               Den Europæiske Unions Tidende
            
            
               L 43/36
            
         KOMMISSIONENS AFGØRELSE
   af 13. februar 2013
   om afslutning af antidumpingproceduren vedrørende importen af svejsede rør og hule profiler med kvadratisk eller rektangulært tværsnit, af jern (bortset fra støbejern) eller stål (bortset fra rustfrit stål), med oprindelse i Den Tidligere Jugoslaviske Republik Makedonien, Tyrkiet og Ukraine
   (2013/80/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1225/2009 af 30. november 2009 om beskyttelse mod dumpingimport fra lande, der ikke er medlemmer af Det Europæiske Fællesskab (1) (»grundforordningen«), særlig artikel 9,
   efter høring af det rådgivende udvalg, og
   ud fra følgende betragtninger:
   A.   SAGSFORLØB
   
   
               (1)
            
            
               Den 16. februar 2012 modtog Europa-Kommissionen (»Kommissionen«) en klage vedrørende den påståede skadevoldende dumpingimport af svejsede rør og hule profiler med kvadratisk eller rektangulært tværsnit, af jern (bortset fra støbejern) eller stål (bortset fra rustfrit stål) (»hule profiler«), med oprindelse i Den Tidligere Jugoslaviske Republik Makedonien, Tyrkiet og Ukraine (»de pågældende lande«).
            
         
               (2)
            
            
               Klagen blev indgivet på vegne af producenter i Unionen (»klagerne«), der tegner sig for over 25 % af den samlede produktion i Unionen af hule profiler. Klagen indeholdt umiddelbare beviser for, at der fandt dumping sted, og at der forvoldtes væsentlig skade som følge af dumpingimporten, hvilket blev anset for tilstrækkeligt til at berettige indledningen af en antidumpingprocedure.
            
         
               (3)
            
            
               Kommissionen indledte ved en meddelelse i Den Europæiske Unions Tidende
                   (2) en antidumpingprocedure vedrørende importen af hule profiler med oprindelse i de pågældende lande efter høring af det rådgivende udvalg.
            
         
               (4)
            
            
               Kommissionen sendte spørgeskemaer til EU-erhvervsgrenen, til de eksporterende producenter i de pågældende lande, til importørerne og til myndighederne i Den Tidligere Jugoslaviske Republik Makedonien, Tyrkiet og Ukraine. Interesserede parter fik lejlighed til at tilkendegive deres synspunkter skriftligt og til at anmode om at blive hørt inden for den frist, der var fastsat i indledningsmeddelelsen.
            
         
               (5)
            
            
               Alle interesserede parter, der anmodede om en høring og påviste, at der var særlige grunde til, at de burde høres, blev hørt.
            
         B.   TILBAGETRÆKNING AF KLAGEN OG AFSLUTNING AF PROCEDUREN
   
   
               (6)
            
            
               Ved brev af 23. november 2012 til Kommissionen trak klagerne officielt deres klage tilbage.
            
         
               (7)
            
            
               I overensstemmelse med grundforordningens artikel 9, stk. 1, kan en procedure afsluttes, hvis klagen trækkes tilbage, medmindre en sådan afslutning ikke vil være i Unionens interesse.
            
         
               (8)
            
            
               Kommissionen fandt, at proceduren burde afsluttes, da undersøgelsen ikke havde vist, at en sådan afslutning ikke vil være i Unionens interesse.
            
         
               (9)
            
            
               De interesserede parter blev underrettet herom og fik lejlighed til at indsende bemærkninger. Der blev ikke modtaget bemærkninger om, at en sådan afslutning ikke ville være i Unionens interesse.
            
         
               (10)
            
            
               Kommissionen konkluderer derfor, at antidumpingproceduren vedrørende importen til Unionen af hule profiler med oprindelse i Den Tidligere Jugoslaviske Republik Makedonien, Tyrkiet og Ukraine bør afsluttes uden indførelse af foranstaltninger —
            
         VEDTAGET DENNE AFGØRELSE:
   Artikel 1
   Antidumpingproceduren vedrørende importen af svejsede rør og hule profiler med kvadratisk eller rektangulært tværsnit, af jern (bortset fra støbejern) eller stål (bortset fra rustfrit stål), i øjeblikket henhørende under KN-kode 7306 61 92 og 7306 61 99, med oprindelse i Den Tidligere Jugoslaviske Republik Makedonien, Tyrkiet og Ukraine afsluttes hermed.
   Artikel 2
   Denne afgørelse træder i kraft dagen efter offentliggørelsen i Den Europæiske Unions Tidende.
   
      Udfærdiget i Bruxelles, den 13. februar 2013.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 343 af 22.12.2009, s. 51.
   
      (2)  EUT C 96 af 31.3.2012, s. 13.